ཨ་མེ་རི་ཁའི་རྒྱལ་སྲིད་སྤྱི་ཁྱབ་ཁང་གིས་ཚེས་བདུན་ཉིན་གསལ་སྒྲོག་སྤེལ་ཏེ།རྒྱལ་སྲིད་བློན་ཆེན་ཕིན་ཕའེ་ཨོ་ཡིས་གཟའ་འཁོར་འདིའི་ནང་ཁྲའོ་ཞན་ངལ་རྩོལ་ཏང་ཀྲུང་དབྱང་ཨུ་ཡོན་ལྷན་ཁང་གི་ཨུ་ཡོན་ཀྲང་གཞོན་པ་ཅིན་དབྱིན་ཀྲེ་དང་མཉམ་དུ་སྤེལ་བར་ཐག་བཅད་ཡོད་པའི་གྲོས་མོལ་དེ་རྗེས་སུ་སྣུར་རྒྱུ་ཡིན་ཟེར།གསལ་སྒྲོག་ལས་རྗེས་སུ་སྣུར་བའི་བྱེ་བྲག་གི་རྒྱུ་རྐྱེན་བཤད་མེད་ལ།ཨ་མེ་རི་ཁ་དང་ཁྲའོ་ཞན་གྱི་མིག་སྔའི་གྲོས་མོལ་ཚོགས་འདུ་མུ་མཐུད་དུ་སྤེལ་རྒྱུ་ཡིན་པ་དང་།ཨ་མེ་རི་ཁས་སྔར་བཞིན་རྒྱལ་ཁབ་གཉིས་ཀྱི་མགོ་ཁྲིད་པས་ཟླ་དྲུག་པར་སིང་ག་ཕོར་གྱི་གྲོས་མོལ་སྐབས་སུ་བཞག་པའི་ཁས་ལེན་དམ་བཅའ་དངོས་འབེབ་བྱེད་པར་བརྩོན་རྒྱུའི་ཚུལ་བསྟན།